**Pakuotės lapelis: informacija vartotojui**

**Ceftazidime Kabi 500 mg milteliai injekciniam tirpalui**

**Ceftazidime Kabi 1000 mg milteliai injekciniam tirpalui**

**Ceftazidime Kabi 2000 mg milteliai injekciniam ar infuziniam tirpalui**

ceftazidimas

**Atidžiai perskaitykite visą šį lapelį, prieš pradėdami vartoti vaistą, nes jame pateikiama Jums svarbi informacija.**

- Neišmeskite šio lapelio, nes vėl gali prireikti jį perskaityti.

1. Jeigu kiltų daugiau klausimų, kreipkitės į gydytoją arba slaugytoją.

- Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba slaugytoją. Žr. 4 skyrių.

**Apie ką rašoma šiame lapelyje?**

1. Kas yra Ceftazidime Kabi ir kam jis vartojamas

2 Kas žinotina prieš vartojant Ceftazidime Kabi

3. Kaip vartoti Ceftazidime Kabi

4. Galimas šalutinis poveikis

5. Kaip laikyti Ceftazidime Kabi

6. Pakuotės turinys ir kita informacija

**1. Kas yra Ceftazidime Kabi ir kam jis vartojamas**

Ceftazidime Kabiyra antibiotikas, kuriuo gydomi suaugusieji ir vaikai (įskaitant naujagimius). Šis vaistas naikina bakterijas, kurios sukelia infekcines ligas. Jis priklauso vaistų, vadinamų cefalosporinais, grupei.

**Ceftazidime Kabi gydomos sunkios bakterijų sukeltos infekcinės ligos:**

- plaučių arba krūtinės ląstos;

- plaučių arba bronchų pacientams, sergantiems cistine fibroze;

- smegenų (*meningitas*);

- ausų;

- šlapimo takų;

- odos ir poodinio audinio;

- pilvo ir pilvo sienos (*peritonitas*);

- kaulų ir sąnarių.

Be to, Ceftazidime Kabigalima vartoti:

- infekcijų profilaktikai atliekant vyrams priešinės liaukos chirurginę operaciją;

- pacientams, kurių kraujyje yra mažas baltųjų kraujo ląstelių kiekis (*neutropenija*), karščiuojantiems dėl bakterijų sukeltos infekcijos, gydyti.

**2. Kas žinotina prieš vartojant Ceftazidime Kabi**

**Ceftazidime Kabi vartoti draudžiama:**

- **jeigu yra alergija** **ceftazidimui** arba bet kuriai pagalbinei šio vaisto medžiagai (jos išvardytos 6 skyriuje);

- jeigu pasireiškė **sunki alerginė reakcija**, vartojant kokį nors **kitą antibiotiką** (penicilinus, monobaktamus ir karbapenemus), nes gali pasireikšti ir alergija Ceftazidime Kabi.

* Jeigu galvojate, kad yra tokių aplinkybių, prieš vartojant Ceftazidime Kabi, **apie tai pasakykite gydytojui**. Tokiu atveju Jūs negydytinas Ceftazidime Kabi.

**Įspėjimai ir atsargumo priemonės**

Turite stebėti, ar vartojant Ceftazidime Kabi, neatsiranda tam tikrų simptomų, pavyzdžiui, alerginės reakcijos, nervų sistemos sutrikimų ir virškinimo trakto sutrikimų (pvz., viduriavimas). Tai padės sumažinti galimų sutrikimų riziką. Žr. 4 skyrių („Turite stebėti, ar nepasireiškia tokios būklės“). Jeigu anksčiau pasireiškė alerginė reakcija kitam antibiotikui, Jums gali pasireikšti ir alergija Ceftazidime Kabi.

**Jeigu būtina atlikti kraujo ar šlapimo tyrimą**

Ceftazidime Kabi gali veikti cukraus nustatymo šlapime mėginio arba kraujo tyrimo, vadinamo Kumbso mėginiu, duomenis.

* Jeigu atliekamas tyrimas, **įspėkite žmogų, kuris atlieka tyrimą,** kad vartojate Ceftazidime Kabi.

**Kiti vaistai ir Ceftazidime Kabi**

Jeigu vartojate arba neseniai vartojote kitų vaistų, įskaitant įsigytus be recepto, pasakykite gydytojui arba vaistininkui.

Nepasitarus su gydytoju, Ceftazidime Kabi vartoti negalima, jeigu jau vartojate:

- antibiotiką, vadinamą chloramfenikoliu;

- aminoglikozidų grupės antibiotikų, pavyzdžiui, gentamiciną, tobramiciną;

- šlapimo išsikyrimą skatinančių tablečių, vadinamų furozemidu.

**Nėštumas, žindymo laikotarpis ir vaisingumas**

Jeigu esate nėščia, žindote kūdikį, manote, kad galbūt esate nėščia, arba planuojate pastoti, tai prieš vartodama šį vaistą, pasitarkite su gydytoju arba vaistininku.

**Vairavimas ir mechanizmų valdymas**

Ceftazidime Kabi gali sukelti šalutinį poveikį, kuris gali veikti Jūsų gebėjimą vairuoti (pvz., svaigulys). Vairuoti arba mechanizmų valdyti negalima, išskyrus atvejus, kai neabejojate, kad tokio poveikio nėra.

**Ceftazidime Kabi sudėtyje yra natrio**

Kiekviename Ceftazidime Kabi 500 mg flakone yra 26 mg natrio (valgomosios druskos sudedamosios dalies). Tai atitinka 1,3 % didžiausios rekomenduojamos natrio paros normos suaugusiesiems.

Kiekviename Ceftazidime Kabi 1000 mg flakone yra 52 mg natrio (valgomosios druskos sudedamosios dalies). Tai atitinka 2,6 % didžiausios rekomenduojamos natrio paros normos suaugusiesiems.

Kiekviename Ceftazidime Kabi 2000 mg buteliuke yra 104 mg natrio (valgomosios druskos sudedamosios dalies). Tai atitinka 5,2 % didžiausios rekomenduojamos natrio paros normos suaugusiesiems.

**3. Kaip vartoti Ceftazidime Kabi**

**Ceftazidime Kabi paprastai suleidžia gydytojas arba slaugytoja.** Vaistą galima suleisti per **lašelinę** (infuzija į veną) arba **sušvirkšti** tiesiai į veną arba raumenį.

Ceftazidime Kabi paruoš gydytojas, vaistininkas arba slaugytoja, panaudoję injekcinį vandenį arba tinkamą infuzinį tirpalą.

**Rekomenduojama dozė**

Tinkamą Ceftazidime Kabi dozę Jums nurodys gydytojas. Ji priklauso nuo infekcijos sunkumo ir rūšies, ar vartojate kokių nors kitų antibiotikų, Jūsų kūno svorio ir ūgio, inkstų funkcijos.

**Naujagimiai ir kūdikiai (0‑2 mėnesiai)**

**Kiekvienam 1 kg naujagimio ar kūdikio kūno svorio** reikia vartoti po 25‑60 mg Ceftazidime Kabi per parą. Šią dozę reikia padalyti į dvi dalis.

**Kūdikiai (vyresni kaip 2 mėnesių) ir vaikai**, kurie sveria mažiau kaip 40 kg

**Kiekvienam 1 kg kūdikio ar vaiko kūno svorio** reikia vartoti po 100‑150 mg Ceftazidime Kabi per parą. Šią dozę reikia padalyti į tris dalis. Didžiausia dozė yra 6 g per parą.

**Suaugusieji ir paaugliai**, kurie sveria 40 kgar daugiau

1‑2 g Ceftazidime Kabi tris kartus per parą. Didžiausia dozė yra 9 g per parą.

**Vyresni kaip 65 metų pacientai**

Paros dozė paprastai turi būti ne didesnė kaip 3 g per parą, ypač jeigu esate vyresni kaip 80 metų.

**Pacientai, kurie serga inkstų funkcijos sutrikimu**

Gali būti paskirta vartoti kitokia nei įprastinė dozė. Gydytojas ar slaugytoja, atsižvelgdami į inkstų ligos sunkumą, nuspręs, kiek Jums reikia vartoti Ceftazidime Kabi. Gydytojas atidžiai Jus stebės. Gali būti, kad bus dar dažniau atliekami inkstų funkcijos tyrimai.

**Ką daryti pavartojus per didelę Ceftazidime Kabi dozę**

Jeigu atsitiktinai buvo suvartota didesnė nei paskirta vaisto dozė, nedelsdami kreipkitės į gydytoją arba artimiausią ligoninę.

**Pamiršus pavartoti Ceftazidime Kabi**

Jeigu praleidote injekciją, turite ją susileisti kiek galima greičiau. Vis dėlto, jeigu jau arti kitos injekcijos laikas, pamirštąją injekciją praleiskite. Negalima vartoti dvigubos dozės norint kompensuoti praleistą dozę.

**Nustojus vartoti Ceftazidime Kabi**

Nenutraukite Ceftazidime Kabi vartojimo be gydytojo nurodymo.

**Jeigu kiltų daugiau klausimų dėl šio vaisto vartojimo, kreipkitės į gydytoją arba slaugytoją.**

**4. Galimas šalutinis poveikis**

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

**Turite stebėti, ar nepasireiškia tokios būklės**

Nedidelei daliai žmonių pasireiškė toliau išvardytas sunkus šalutinis poveikis, bet tikslus šių sutrikimų dažnis nežinomas.

- **Sunki alerginė reakcija**. Požymiai yra **iškilusis niežtintysis išbėrimas**, **patinimas**, kartais veido arba burnos, sukeliantis **kvėpavimo pasunkėjimą**.

- **Odos išbėrimas**, kuris gali pasireikšti su **pūslėmis** arba būti panašus į **nedidelius taikinius** (aplink tamsų tašką centre blyškesnė sritis, apsupta tamsiu žiedu).

- **Išplitęs išbėrimas su pūslėmis ir odos lupimusi** (tai gali būti *Stivenso-Džonsono sindromo* arba *toksinės epidermio nekrolizės* požymiai).

1. Retai buvo gauta pranešimų apie **sunkias** **padidėjusio jautrumo reakcijas** kartu su sunkiu išbėrimu, kuris gali pasireikšti kartu su karščiavimu, nuovargiu, veido ar limfmazgių tinimu, padidėjusiu eozinofilų (tam tikros rūšies baltųjų kraujo ląstelių) skaičiumi, poveikiu inkstams, kepenims ar plaučiams (reakcija vadinama DRESS, ang. *Drug reaction with eosinophilia and systemic symptoms*).

- **Nervų sistemos sutrikimai**: drebulys, priepuoliai ir kartais koma. Toks poveikis pasireiškė per didelę dozę pavartojusiems žmonėms, ypač sergantiems inkstų liga.

* **Jeigu atsirado tokių simptomų, nedelsdami pasakykite gydytojui arba slaugytojai.**

**Dažni šalutinio poveikio reiškiniai (**gali pasireikšti **rečiau kaip 1 iš 10** asmenų):

- viduriavimas;

- patinimas ir paraudimas šalia venos;

- iškilusis odos išbėrimas, kuris gali pasireikšti su niežuliu;

- skausmas, deginimo pojūtis, patinimas ar uždegimas injekcijos vietoje.

* Jeigu nerimaujate dėl tokio poveikio, **pasakykite gydytojui.**

Dažni šalutinio poveikio reiškiniai, kuriuos gali rodyti kraujo tyrimai:

- tam tikros rūšies baltųjų kraujo ląstelių kiekio padidėjimas (*eozinofilija*);

- ląstelių, kurios padeda susiformuoti kraujo krešuliui, kiekio padidėjimas;

- kepenų fermentų suaktyvėjimas.

**Nedažni šalutinio poveikio reiškiniai (**gali pasireikšti **rečiau kaip 1 iš 100** asmenų):

- žarnos uždegimas, dėl kurio pasireiškia skausmas arba viduriavimas išmatomis, kuriose gali būti kraujo;

- pienligė (grybelių sukelta burnos arba makšties infekcija);

- galvos skausmas;

- svaigulys;

- pilvo skausmas;

- pykinimas arba vėmimas;

- karščiavimas arba šaltkrėtis.

* Jeigu pasireiškė toks poveikis, **pasakykite gydytojui**.

Nedažni šalutinio poveikio reiškiniai, kuriuos gali rodyti kraujo tyrimai:

- baltųjų kraujo ląstelių kiekio sumažėjimas;

- kraujo plokštelių (ląstelių, kurios padeda susiformuoti kraujo krešuliui) kiekio sumažėjimas;

- šlapalo arba šlapalo azoto koncentracijos kraujyje arba kreatinino koncentracijos serume padidėjimas.

**Kitas šalutinis poveikis**

Nedidelei daliai žmonių pasireiškė kitas šalutinis poveikis, bet tikslus tokių sutrikimų dažnis nežinomas:

- inkstų uždegimas arba nepakankamumas;

- dilgčiojimas ir dygsėjimas;

- nemalonus skonis burnoje;

- akių baltymo arba odos pageltimas.

Kitas šalutinis poveikis, kurį gali rodyti kraujo tyrimai:

- pernelyg greitas raudonųjų kraujo ląstelių suirimas;

- tam tikros rūšies baltųjų kraujo ląstelių kiekio padidėjimas;

- sunkus baltųjų kraujo ląstelių kiekio sumažėjimas.

**Pranešimas apie šalutinį poveikį**

Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba slaugytojui. Pranešimą apie šalutinį poveikį galite pateikti šiais būdais: tiesiogiai užpildant formą internetu Valstybinės vaistų kontrolės tarnybos prie Lietuvos Respublikos sveikatos apsaugos ministerijos Vaistinių preparatų informacinėje sistemoje https://vapris.vvkt.lt/vvkt-web/public/nrv arba užpildant Paciento pranešimo apie įtariamą nepageidaujamą reakciją (ĮNR) formą, kuri skelbiama https://www.vvkt.lt/index.php?4004286486, ir atsiunčiant elektroniniu paštu (adresu NepageidaujamaR@vvkt.lt) arba nemokamu telefonu 8 800 73 568. Pranešdami apie šalutinį poveikį galite mums padėti gauti daugiau informacijos apie šio vaisto saugumą.

**5. Kaip laikyti Ceftazidime Kabi**

Šį vaistą laikykite vaikams nepastebimoje ir nepasiekiamoje vietoje.

Ant pakuotės po „EXP“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Laikyti ne aukštesnėje kaip 25 °C temperatūroje. Flakoną/buteliuką laikyti išorinėje dėžutėje, kad preparatas būtų apsaugotas nuo šviesos.

Ištirpinus miltelius, tirpalo fizinis ir cheminis stabilumas 25 ºC temperatūroje išlieka 6 valandas, o 5 ºC temperatūroje – 12 valandų.

Jei tirpalas drumstas, jo vartoti negalima. Vartoti galima tik visiškai skaidrų tirpalą. Nesuvartotą tirpalą reikia išpilti.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.

**6. Pakuotės turinys ir kita informacija**

**Ceftazidime Kabi sudėtis**

- Veiklioji medžiaga yra ceftazidimas.

Ceftazidime Kabi 500 mg miltelių injekciniam tirpalui sudėtyje yra 500 mg veikliosios medžiagos ceftazidimo (ceftazidimo pentahidrato pavidalu).

Ceftazidime Kabi 1000 mg miltelių injekciniam tirpalui sudėtyje yra 1000 mg veikliosios medžiagos ceftazidimo (ceftazidimo pentahidrato pavidalu).

Ceftazidime Kabi 2000 mg miltelių injekciniam ar infuziniam tirpalui sudėtyje yra 2000 mg veikliosios medžiagos ceftazidimo (ceftazidimo pentahidrato pavidalu).

Viename 500 mg flakone yra 26 mg natrio, viename 1000 mg flakone yra 52 mg natrio, viename 2000 mg buteliuke yra 104 mg natrio. Į tai reikia atsižvelgti, jei Jūsų maiste ribojamas natrio kiekis. Visų miltelių sudėtyje yra natrio karbonato.

**Ceftazidime Kabi išvaizda ir kiekis pakuotėje**

Injekcinį arba infuzinį tirpalą reikia ruošti taip: paprastai Ceftazidime Kabi milteliai ištirpinami injekciniame vandenyje. Gautas tirpalas turi būti skaidrus. Po to, Jūsų gydytojas šį tirpalą gali sumaišyti su kitais tinkamais infuzuoti skysčiais. Tirpalai gali būti gintarinės spalvos arba šiek tiek gelsvi.

Ceftazidime Kabi 500 mg, 1000 mg ir 2000 mg milteliai injekciniam bei injekciniam ar infuziniam tirpalui tiekiami stikliniais flakonais / buteliukais. Pakuotėje yra 1 arba 10 stiklinių flakonų / buteliukų, užkimštų gumos kamščiu, užspaustu aliuminio dangteliu ir nuplėšiamu plastiko dangteliu.

Gali būti tiekiamos ne visų dydžių pakuotės.

**Registruotojas ir gamintojas**

Registruotojas

Fresenius Kabi Polska Sp.z o.o

Al. Jerozolimskie 134

02-305 Warszawa

Lenkija

Gamintojas

LABESFAL – Laboratórios Almiro S.A. (Fresenius Kabi Group)

Lagedo, 3465-157 Santiago de Besteiros,

Portugalija

Jeigu apie šį vaistą norite sužinoti daugiau, kreipkitės į vietinį registruotojo atstovą.

UAB „Fresenius Kabi Baltics“

J. Basanavičiaus g. 26

Vilnius, LT-03244

Tel. +370 5 252 3213

Faksas +370 526 08 696

**Šis vaistas Europos ekonominės erdvės valstybėse narėse ir Jungtinėje Karalystėje (Šiaurės Airijoje registruotas tokiais pavadinimais:**

|  |  |
| --- | --- |
| **Valstybės narės pavadinimas** | **Vaisto pavadinimas** |
| Austrija | Ceftazidim Kabi 0,5g Pulver zur Herstellung einer InjektionslösungCeftazidim Kabi 1g Pulver zur Herstellung einer InjektionslösungCeftazidim Kabi 2g Pulver zur Herstellung einer Injektionslösung oder Infusionslösung |
| Belgija | Ceftazidim Fresenius Kabi 500mg, poeder voor oplossing voor injectieCeftazidim Fresenius Kabi 1000mg, poeder voor oplossing voor injectie.Ceftazidim Fresenius Kabi 2000mg, poeder voor oplossing voor injectie/infusie |
| Čekija | Ceftazidime Kabi |
| Danija | Ceftazidim Fresenius Kabi  |
| Estija | Ceftazidime Fresenius Kabi 500 mgCeftazidime Fresenius Kabi 1000 mgCeftazidime Fresenius Kabi 2000 mg |
| Graikija | Ceftazidime Fresenius Kabi 1000mg, κόνις για ενέσιμο διάλυμαCeftazidime Kabi 2000mg, κόνις για διάλυμα προς ένεση/έγχυση |
| Ispanija | Ceftazidima Kabi 2 g |
| Jungtinė Karalystė (Šiaurės Airija) | Ceftazidime 0,5 gCeftazidime 1 gCeftazidime 2 g |
| Latvija | Ceftazidime Fresenius Kabi 500 mgCeftazidime Fresenius Kabi 1000 mgCeftazidime Fresenius Kabi 2000 mg |
| Lenkija | Ceftazidime Kabi |
| Lietuva | Ceftazidime Kabi 500 mgCeftazidime Kabi 1000 mgCeftazidime Kabi 2000 mg |
| Liuksemburgas | Ceftazidim Kabi 0,5 g Pulver zur Hersellung einer InjektionslösungCeftazidim Kabi 1 g Pulver zur Hersellung einer InjektionslösungCeftazidim Kabi 2 g Pulver zur Herstellung einer Injektionslösung oder Infusionslösung |
| Norvegija | Ceftazidim Fresenius Kabi 500 mg pulver til infusjonsvæske, oppløsningCeftazidim Fresenius Kabi 1g Pulver til injeksjonsvæske, oppløsningCeftazidim Fresenius Kabi 2g, pulver til injeksjons-/infusjonsvæske, oppløsning |
| Nyderlandai | Ceftazidim Kabi 500mg, poeder voor oplossing voor injectie.Ceftazidim Kabi 1000mg, poeder voor oplossing voor injectie.Ceftazidim Fresenius Kabi 2000mg, poeder voor oplossing voor injectie/infusie |
| Portugalija | Ceftazidime Kabi |
| Slovakija | Ceftazidim Kabi 1gCeftazidim Kabi 2g |
| Slovėnija | Ceftazidim Kabi 1000 mg prašek za raztopino za injiciranje;Ceftazidim Kabi 2000mg Prašek za raztopino za injiciranje ali infundiranje |
| Suomija | Ceftazidim Fresenius Kabi 1 g injektiokuiva-aine, liuosta vartenCeftazidim Fresenius Kabi 2 g injektio-/infuusiokuiva-aine, liuosta varten |
| Vengrija | Ceftazidim Kabi 1 gCeftazidim Kabi 2 g por oldatos injekcióhoz / infúzióhoz |
| Vokietija | Ceftazidim Kabi 0,5 g Pulver zur Herstellung einer InjektionslösungCeftazidim Kabi 1 g Pulver zur Herstellung einer InjektionslösungCeftazidim Kabi 2 g Pulver zur Herstellung einer Injektionslösung oder Infusionslösung |

**Šis pakuotės lapelis paskutinį kartą peržiūrėtas 2021-12-20.**

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje[http://www.vvkt.lt/](http://www.ema.europa.eu).

---------------------------------------------------------------------------------------------------------------------------

Toliau pateikta informacija skirta tik sveikatos priežiūros specialistams.

Šis vaistinis preparatas skirtas tik vienkartiniam vartojimui. Nesuvartotą preparatą reikia sunaikinti.

Intraveninė injekcija

Jei ceftazidimą tiesiai į veną reikia leisti protarpiškai, miltelius reikia ištirpinti injekciniame vandenyje (žr. lentelę toliau). Tirpalą tiesiai į veną arba per infuzijų sistemos vamzdelį reikia suleisti lėtai 5 minučių laikotarpiu.

Injekcija į raumenis (500 mg ir 1000 mg)

Ceftazidimą reikia ištirpinti injekciniame vandenyje arba injekciniame 1 % (10 mg/ml) lidokaino hidrochlorido tirpale taip, kaip nurodyta lentelėje. Prieš ceftazidimo tirpinimą lidokaine, reikia išsiaiškinti, kokia paciento reakcija į lidokainą.

Intraveninė infuzija (žr. 3 skyrių)

Jei ceftazidimo 2 g dozę reikia infuzuoti smūgine doze (boliusu) į veną, 2 g preparato buteliuke reikia ištirpinti 10 ml injekcinio vandens, jei reikia įprastai infuzuoti į veną – ištirpinti 50 ml injekcinio vandens arba viename iš intraveninių tirpalų, kurių suderinamumas patvirtintas. Infuzijos trukmė – 15–30 minučių. Protarpinę intraveninę infuziją, naudojant „Y“ tipo infuzijų sistemą, galima atlikti su suderintais tirpalais. Vis dėlto, pageidautina, kad infuzuojant ceftazidimo tirpalo, kitų tirpalų vartojimas būtų nutrauktas.

Visų dydžių ceftazidimo flakonų viduje yra sumažintas slėgis. Kai vaistinis preparatas ištirpsta, išsiskiria anglies dioksidas ir atsiranda teigiamas slėgis. Jei paruoštame tirpale yra mažų anglies dioksido burbuliukų, į juos galima nekreipti dėmesio.

Tirpalo ruošimo instrukcijos

Lentelėje pateikiama informacijos, kokį tirpiklio tūrį reikia pridėti ir kokia būna tirpalo koncentracija. Šie duomenys gali būti naudingi, jei vaistinio preparato dozę reikia leisti dalimis.

|  |  |  |
| --- | --- | --- |
| Flakono / buteliuko dydis | Kokį kiekį tirpiklio reikia pridėti (ml) | Apytikslė koncentracija (mg/ml) |
| 500 mg milteliai injekciniam tirpalui |
| 500 mg | Į raumenisĮ veną švirkštine pompa smūgine doze | 1,5 ml5 ml | 26090 |
| 1 g milteliai injekciniam tirpalui |
| 1 g | Į raumenisĮ veną švirkštine pompa smūgine doze | 3 ml10 ml | 26090 |
| 2 g milteliai injekciniam ar infuziniam tirpalui |
| 2 g | Į veną švirkštine pompa smūgine dozeĮ veną infuzija | 10 ml50 ml\* | 17040 |

\*Tirpiklis supilamas per 2 kartus.

**Vaikams vartojamo Ceftazidime Kabi tirpalo ruošimas**

**Naujagimiams ir kūdikiams (≤ 2‧mėnesių)**

**Intraveninė injekcija su pertraukomis**

**Paros dozė: 25‑60 mg/kg kūno svorio dozė padalijama ir vartojama per 2 kartus**

|  |
| --- |
| Ceftazidime Kabi500 mg milteliai injekciniam tirpalui (praskiedus 5 ml skiediklio) ir Ceftazidime Kabi1000 mg milteliai injekciniam tirpalui (praskiedus 10 ml skiediklio)  |
| **2 dozės per parą****Dalinės dozės tūris** |
|  | **Dozių tūris** | **Dozių tūris** |
| **Kūno svoris (kg)** | **25 mg/kg kūno svorio/parai** | **60 mg/kg kūno svorio/parai** |
| 3 | 0,45 ml | 1,00 ml |
| 4 | 0,55 ml | 1,30 ml |
| 5 | 0,70 ml | 1,65 ml |
| 6 | 0,85 ml | 2,00 ml |

|  |
| --- |
| Ceftazidime Kabi2000 mg milteliai injekciniam ar infuziniam tirpalui (leisti į veną praskiedus 10 ml skiediklio)**2 dozės per parą****Dalinės dozės tūris** |
|  | **Per parą infuzuojamos 2 dozės****Dozių tūris** |
| **Kūno svoris (kg)** | **25 mg/kg kūno svorio/parai** | **60 mg/kg kūno svorio/parai** |
| 3 | 0,25 ml | 0,55 ml |
| 4 | 0,30 ml | 0,70 ml |
| 5 | 0,40 ml | 0,85 ml |
| 6 | 0,50 ml | 1,00 ml |

**Kūdikiams (> 2 mėnesių) ir vaikams (< 40 kg)**